01/02/2016 | Administración LocalMunicipal
Culleredo
Secretaría Xeral
Aprobación definitiva do Regulamento do Club +65

O Pleno do Concello, en sesión ordinaria celebrada o día 29 de outubro de 2015, aprobou inicialmente o Regulamento do Club +65. Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento algún, enténdese definitivamente aprobado o texto que se publica como Anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da vixente Lei 7/85, do 2 de abrir, reguladora das Bases do Réxime Local. A participación da cidadanía é un eixo fundamental da democracia e da sociedade do benestar social na que vivimos. A implicación activa da sociedade civil na resposta ás necesidades sociais propias estáse a convertir nunha ferramenta clave para a eficacia na consecución de maiores niveis de calidade de vida. As persona cando chegan a idades avanzadas da súa vida sufren cambios socioeconómicos, familiares e de saúde que poden provocar un risco de exclusión social e por ilo que os poderes públicos deben arbitrar políticas e medidas para previr, detectar de xeito precoz e intervir de xeito inmediato nestas situacións de risco. Políticas que se rexan polo demais principios de autonomía, inclusión, participación e permanencia na contorna. Culleredo non pode ser alleo a esta realidade. O Concello de Culleredo ten competencias en materia de servicios sociais e reinserción social conforme ao previsto na Lei 5/2014, de 27 de maio, de medidas urxentes derivadas da entrada en vigor da Lei 27/2013 de 27 de decembro, de racionalización e sostenibilidade da administración local que na sua disposición adicional cuarta, punto 1, dispón: “as competencias que debe asumir a administración da comunidade autónoma de Galicia en materia de educación, saúde e servizos sociais en cumprimento das disposicións da Lei 27/2013, de racionalización e sostenibilidade da administración local continuara sendo prestadas polos municipios namentras non se den as condicións previstas para o seu traspaso na normativa básica e, en particular, o establecemento do novo sistema de financiamento autonómico e das facendas locais previsto nelas. A propia LRSAL por sí mesma atribúe aos concellos no artigo 25.2 e), como competencias que lle son propias, a “evaluación e información de situacións de necesidade social e a atención inmediata a personas en situación de risco de exclusión social” O artigo 25 da Lei 7/1985, reguladora das bases do réxime local, na súa redaccion anterior á entrada en vigor da Lei 27/2013 de 27 de decembro, de racionalización e sostenibilidade da adminisiración local establece que os municipios exercerán competencias en materia de prestación dos servizos sociais. Doutra banda a Lei de Servizos Sociais de Galicia 13/2008 de 3 de decembro, regula os sistema galego de servizos sociais, e dentro deles, os servizos sociais comunitarios básicos como competencias dos concellos Segúin esta lei son funcións dos servizos sociais comunitarios básicos: a) A identificación de grupos de poboación vulnerables e a detección precoz de situacións de risco para o desenvolvemento de actuacións de carácter preventivo e de promoción social. b) O fomento da participación activa da cidadanía mediante estratexisas socioeducativas que impulsen a solidariedade e a cooperación social organizada O artigo 60 desta Lei referida ás “competencias dos concellos” atribúe aos mesmos no seu apartado h) o “fomento e promoción da solidariedade e da participación da sociedade civil na prevención e na intervención social no ámbito local”. Ademais O Decreto 99/2012 regulador dos servizos sociais comunitarios, que desenvolve a lei galega de servizos sociais, establece como un servizo social básico, o que denomina “Programa V de fomento da cooperación, solidariedad e dinamización social” O mesmo decreto, no seu ANEXO IV, sinala outros “Programas complementarios” como “prioritarios” para desenvolver polos servizos sociais comunitarios, e entre eles concreta dentro do seu punto “3. Servizos de apoio a colectivos con necesidades específicas”, os “3.4. Programas de envellecemento activo”. Por último o regulamento orgánico de participación cidadá do concello de Culleredo (BOP nº 29, lunes, 4 de febrero de 2008) recolle na súa disposición adicional primeira que “o concello de Culleredo no exercizo da súa autonomía organizativa, poderá crear outros órganos municipais de participación diferentes dos previstos no presente regulamento respetando a organización básica prevista polas leis”. En base a estes fundamentos o concello de Culleredo crea o Club +65. Constitúe o obxecto da presente norma, a regulación do Club +65, formado por tódalas persoas maiores empadroadas no Concello de Culleredo, posuidoras do carné do Club. A sede do Club, está no Centro municipal de servizos sociais do Burgo, sito na rúa Costa da Lonxa, nº 7 baixo. O Club +65 cumpre unha función psicosocial, cultural, educativa e de integración, proporcionando ás persoas usuarias unha atención integral sen distinción de raza, sexo, condición social ou económica, a través dun programa global que persegue o desenvolvemento físico, intelectual, afectivo e social dos maiores. Créase como un instrumento socioeducativo de motivación e dinamización comunitaria que favoreza a creación dunha rede de persoas maiores activas e participativas na vida da comunidade, así como de fomento e apoio ao proceso de envellecemento, de modo que éste se produza dun xeito digno e saudable. Canalizar os sentimentos solidario das persoas maiores, é outra das razóns que fundamentan a organización deste club. As vantaxes no acceso a distintas actividades organizadas polo concello, obtidas pola pertenencia ao club, pretenden favorecer a participación social dunha franxa da poboación que presenta con maior frecuencia, dificultades para relacionarse fora da casa, e manter así optimizadas a sua saúde física e mental que alongue ata o máximo unha vida independente e de calidade. Doutra banda o club, deseña e organiza tamén actividades propias pero sempre abertas á comunidade, con vocación de mestura interxeneracional e de participación activa. Por último constitúe un espazo de observación e análise de necesidades para a mellora da formulación das políticas públicas locais dirixidas a este sector de poboación Son obxectivos do Club +65 os seguintes:  A prevención e detección precoz de problemáticas de marxinación e aillamento  Asesoramento e información das persoas usuarias, sensibilizando sobre o mellor afrontamaento do proceso de envellecemento.  A mellora dos canais de achegamento aos servizos, recursos e espazos que lles ofrece a comunidade na que viven.  A potenciación da autonomía e autoestima personal que favoreza a permanencia no fogar e na vecindade que lles é propia.  O propiciamento da convivencia, das relacións persoais e da participación na toma de decisións de canto lles afecta, e en definitiva da sua plena integración social.  A apertura de novos canais para unha maior formación humana e cultural que favorezan a utilización satisfactoria do tempo libre.  Dar acceso ás vantaxes establecidas nás distintas actividades organizadas polo Concello para os integrantes do Club de acordo coa normativa reguladora destas, así como nos servizos privados ou facilitados polo terceiro sector que favorezan a participación social, a situación socioeconómica e unha mellor saúde física e mental. A condición de persoa socia adquírese coa alta e a obtención do carné do Club +65, que é persoal e intransferible, de carácter gratuíto e vixencia indefinida expedido pola Área de Benestar social do Concello de Culleredo. Os requisitos para a obtención do carné de socio ou socia, son os seguintes:  Estar empadroado no Concello de Culleredo  Ter 65 anos cumpridos  Ademais poderán acceder á expedición do carné: – Os pensionista de xubilación do sistema público español de pensións – Os pensionistas de viudedade con 55 anos cumpridos – Os pensionistas por outros conceptos e os perceptores de prestacións de desemprego en tódolos casos con 60 anos cumpridos. O empadoamento no Concello de Culleredo, comprobarase de oficio pola Adminsitración A idade acreditarase mediante copia cotexada do DNI ou NIE O resto dos requisitos acreditaranse mediante orixinais ou copias cotexadas dos certificados oficiais que correspondan. A solicitude de ingreso, debidamente asinada, e dirixida ao sr. Alcalde-presidente do Concello de Culleredo, formalizarase mediante a súa presentación no Rexistro xeral do Concello, acompañada dunha fotografía a cor da persoa interesada e da documentación indicada no artigo 6 anterior. Na solicitude faranse constar os seguintes datos: – Nome e apelidos – Dirección – Teléfono e correo electrónico no seu caso. – A autorización expresa para a incorporación e tratamento dos seus datos de carácter persoal ao ficheiro correspondente asi como a que se refira a recepción de informacion do seu eventual interese. Os servizos administrativos da Área de Benestar e Muller, comprobarán o cumplimento dos requisitos esixidos e formularán proposta de resolución de alta, se procede, no Club +65. A incorporación ao Club se acordará por resolución do sr. Alcalde-presidente ou concelleiro ou concelleira en quen delegue e á mesma se achegará o carné acreditativo da mesma onde se incluirá a foto do socio ou socia. Para o trámite de solicitude de alta poderá obterse o impreso na web do concello ou persoalmente na recepción dos centros de servizos sociais municipais En calquera momento os socios e socias poden solicitar a baixa voluntaria e a retirada dos seus datos do arquivo e base de datos informática municipais cumplimentando un impreso que estará ao seu dispor do mesmo xeito que os impresos de solicitude de alta. No caso de deterioro, pérdida ou sustracción do carné, deberá comunicarse á Área de Benestar social mediante unha nova solicitude de alta onde se sinalará a pertinente circunstancia. Neste caso só será preciso presentar a nova documentación que non obre no seu expediente no concello. As directrices do funcionamento do Club serán as sinaladas polo Alcalde-Presidente ou Concelleiro ou Concelleira en quen delegue á dirección da Área con competencia na materia. A dirección técnica corresponde á xefatura de servizo da Área con competencias na materia que poderá encargar distintas tarefas do club ao personal ao seu cargo, e se materializará nas seguintes funcións: – O deseño dos proxectos a desenvolver – Consensuar os obxectivos operativos do Club+65 cos membros dos mesmos, a través da figura dos delegados parroquiais – Impulsar, organizar e coordinar as actividades en orde á consecución dos obxectivos fixados – Mediar nos conflitos que poidan xurdir na convivencia nas actividades programadas de xeito específico para o club, ou nos espazos municipais de encontro do socios e socias. – Organizar a convocatoria de elección dos delegados/as parroquias e o desenvolvemento das súas funcións. – Calquera outra que lle fose encomendada pola alcaldía-presidencia ou concellaría delegada A participación dos membros do Club, canalizarase a través dos delegados e delegadas parroquiais que serán un ou unha por cada parroquia do termo municipal, Elexiranse entre e polos socios e socias do club residentes na mesma, mediante votación libre e secreta, que se celebrará cada catro anos. As súas funcións serán as seguintes: – Ser colaboradores/as coa dirección técnica do Club en todos os proxectos e actividades que se levan a cabo – Ser voceiros ou voceiras das inquidanzas, suxestións e asuntos que lles afecten directamente as persoas que representan, no relativo á actividade do club ou ás actividades municipais de dinamización comunitaria. – Convocar xuntanzas parroquias para informar e recabar información dos socios e socias e trasladálos á dirección técnica do Club. – Participar nos diálogos e debates organizados pola dirección do Club. Son dereitos dos socios/as do Club +65 os seguintes:  Asisitr a cantas xuntanzas sexan convocadas pola dirección do Club e dos delegados e delegadas parroquias e tomar parte dos seus debates.  Participar nas actividades que se organicen polo Club +65 e colaborar cos seus delegados/as parroquiais  Ser beneficiario/a das bonificacións ou ventaxas, que no seu caso se establezan para as actividades nas que participen os membros do Club +65 Son deberes dos socios e socias do Club +65, os seguintes:  Coñecer e cumprir o Regulamento do Club 65, así como os acordos e instrucións emanados dos delegados e delegadas parroquiais e da dirección do Club.  Poñer en coñecemento da dirección técnica do Club, calquera anomalia ou irregularidade que observen no uso dos espazos municipais no transcurso das actividades vinculadas ao Club.  Manter en bo uso os materiais propios das actividades do Club+65  Ter unha conducta inspirada no respecto mutuo, a tolerancia e colaboración encaminadas a facilitar unha boa convivencia en todas as actividades do Club. Para o non previsto polo presente Regulamento estarase ao disposto nas seguintes normas: Lei 30/92, do 26 de novembro, do réxime xurídico das adminisitracións públicas e do procedemento administrativo común, Lei orgánica 15/1999, de protección de datos de carácter persoal, Regulamento orgánico de participación cidadá do Concello de Culleredo (BOP nº 29 do 4 de febreiro de 2008) O presente Regulamento, unha vez sometido a información pública e aprobado definitivamente polo Pleno municipal, entrará en vigor, transcorrido o prazo disposto no artigo 65 da Lei 7/1985, de 2 de abril, reguladora das bases do réxime local, ao día seguinte da súa publicación no Boletín Oficial da Provincia. Culleredo, 25 de xaneiro de 2015 O alcalde, Julio Sacristán de Diego.